**Viaţă după viață**

*Maria Ieva*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te-am zidit în mine ca-ntr-o cetățuie

Și mi-ai curs prin vene viață după viață,

Ca un dor ce-şi trage seva din gutuie

Te-am găsit sub pleoape, risipit în ceață.

Înveliţi în stele, ca-n veşminte pure,

Ca doi miri ai iernii, printre flori de gheață,

Am privit cum noaptea a-nceput să fure

Muzelor uimirea către dimineață.

Îţi simţeam privirea, mă ardea pe buze,

Renăşteam din tine ca la începuturi,

Lucrurile sfinte îmi păreau confuze

Când aripi de fluturi cad din aşternuturi.

Ca un dor ce-şi trage seva din gutuie,

Mă găseşti sub pleoape risipită-n ceață,

Mă zideşti în tine ca-ntr-o cetăţuie

Şi îţi curg prin vene viaţă după viață...